IVL โบรกเชียร์ซื้ออัพเป้าใหม่ 60 บาท รับงบ Q1 กำไรโตแกร่งแตะ 1.4 หมื่นลบ.
IVL โบรกเชียร์ซื้ออัพเป้าใหม่ 60 บาท รับงบ Q1 กำไรโตแกร่งแตะ 1.4 หมื่นลบ. ลุ้นทั้งปีทะลุ 3.94 หมื่นลบ. เด่นสุดในกลุ่มปิโตรเคมี
IVL โบรกเชียร์ซื้ออัพเป้าใหม่ 60 บาท รับงบ Q1 กำไรโตแกร่งแตะ 1.4 หมื่นลบ. ลุ้นทั้งปีทะลุ 3.94 หมื่นลบ. เด่นสุดในกลุ่มปิโตรเคมี
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (13 พ.ค.2565) ว่า บริษัท อินโดรามา เวนเจอร์ส จำกัด (มหาชน) หรือ IVL ราคาเป้าหมาย 60 บาท มอง Positive ต่อกำไรสุทธิไตรมาส 1/2565 ที่ 14,070 ล้านบาท (โต 134% เทียบช่วงเดียวกันของปีก่อน, โต 161% เทียบไตรมาสก่อนหน้า) สูงกว่าเราและตลาดคาด สูงกว่าเราคาดหลักๆจากอัตรากำไรธุรกิจ PET สูงกว่าคาด
หากตัดรายการพิเศษออกกำไรปกติอยู่ที่ 13,795 ลบ. โต 122% เทียบช่วงเดียวกันของปีก่อน,โต 181% เทียบไตรมาสก่อนหน้า) ซึ่งมาจากอัตรากำไรที่เพิ่มขึ้นของธุรกิจ PET และ IOD โดยสำหรับเทียบไตรมาสก่อนหน้าได้ stock gain ก้อนใหญ่มาหนุนด้วย คาดกำไรปกติไตรมาส 2565 ยังอยู่ระดับสูงเหนือ 1 หมื่นลบ. โต เทียบช่วงเดียวกันของปีก่อน แรงหนุนหลักมาจากอัตรากำไร PET ฝั่ง US+EU ที่เพิ่มขึ้น และปริมาณขายและกำไรที่เพิ่มขึ้นของธุรกิจ IOD หลังรวม Oxiteno (ซื้อกิจการ)
ทั้งนี้ปรับกำไรปกติปี 2565 ขึ้น 62% เป็น 39,468 ลบ. (โต 60% เทียบช่วงเดียวกันของปีก่อน) จากอัตรากำไร PET สูงกว่าคาดเป็นหลัก ปรับราคาเป้าหมายเป็น 60.0 บาท/หุ้น (เดิม 56.5) คงคำแนะนำซื้อ คงมุมมองครึ่งหลังปี 2565 เด่นสุดในกลุ่มปิโตรเคมี มองหลังผ่านวิกฤตรัสเซีย-ยูเครน เป็นหนึ่งในหุ้นกลุ่มปิโตรเคมีที่น่าสนใจ จากทิศทางการฟื้นตัวของ core EBITDA/ton ที่ได้การปรับเพิ่มราคา contract และ ราคา feedstock ที่ลดลง